गोमान्त राज्य वर्तमान में भारत के पश्चिमी तट गोवा राज्य में स्थित है। महाभारत में गोमान्त को यदुवंश के साम्राज्य द्वारका का विस्तार कहा है। गोमान्त शक्ति पीठ का उल्लेख प्राचीन भारत के साथ मंडक, शांड, विदर्भ के साथ किया है। मग्ध के राजा जरासंध के निरंतर हमले के कारण मथुरा के यादव वहां से भाग गए। वे दूर दक्षिण तक गोमांत तक पहुंचे थे। हरिवंश पुराण के अनुसार जरासंध वृहद्रथ-वंश का सबसे प्रतापी राजा था। वो जन्म के समय दो टुकड़ों में विभक्त था। जरा नामक राक्षसी ने उसे जोड़ा था तभी उसका नाम जरासंध पड़ा।